google/wiki40b huggingface dataset:
बैटमैन: आरखम असायलम

बैटमैन: आरखम असायलम (अंग्रेज़ी: Batman: Arkham Asylum) कॉमिक्स पात्र बैटमैन पर आधारित एक्शन रोमांच वीडियो गेम है। यह प्लेस्टेशन ३, एक्सबॉक्स 360 और माइक्रोसॉफ्ट विंडोज के लिए रॉकस्टेडी स्टूडियो द्वारा विकसित किया गया और वार्नर ब्रदर्स इंटरएक्टिव एंटरटेनमेंट के साथ संयोजन में एडोस इंटरएक्टिव द्वारा प्रकाशित किया गया था। उत्तरी अमेरिका से शुरुआत कर यह 25 अगस्त, 2009 को कंसोलों के लिए दुनिया भर में जारी किया गया। माइक्रोसॉफ्ट विंडोज संस्करण 15 सितंबर 2009 को जारी किया गया था।

गेमप्ले

बैटमैन: आरखम असायलम अन्य पुरुष के नज़रिये से खेले जाने वाला एक्शन रोमांच गेम है। खिलाड़ी बैटमैन को आरखम असायलम में घुमते वक्त नियंत्रित करता है। आरखम असायलम एक द्वीप पर स्थित आपराधिक रूप से पागलों के लिए सुरक्षित सुविधा है। बैटमैन चल सकता, कूद सकता, झुक सकता है, ऊंचाइयों से ग्लाइड कर सकता है और हुक वाली बंदूक की मदद से ऊपर चढ़ सकता है।
खिलाड़ी, "डिटेक्टिव विजन" नामक एक दृश्य मोड का उपयोग कर सकते हैं जो खेल की दुनिया को नीले रंग का कर देता है, प्रासंगिक जानकारी प्रदान करता है और इंटरैक्टिव वस्तुओं को उजागर करता है, जैसे - ध्वंसशील दीवारों और हटाने योग्य ग्रेट्स, किसी क्षेत्र में दुश्मनों की संख्या, उनकी स्थिति और बैटमैन के प्रति उनकी जागरूकता। यही मोड पैरों के निशान का पीछा करने, गंधों को जांचने और पहेली को हल करने के लिए प्रयोग किया जाता है।
बैटमैन के पास कई तरह के उपकरण है जिनका लड़ाई और अन्य कई जगह में इस्तेमाल किया जा सकता है। बैटरैंग (बैटमैन और बूमरैंग को जोड़कर बनाया गया एक मिश्र शब्द) किसी को अचेत करने और दूरदराज के उपकरणों को चलाने के काम आता है। आगे जाकर एक रिमोट से चलने वाला बैटरैंग मिलता है जो फेंकने के बाद कंट्रोल भी किया जा सकता है। एक्सप्लोसिव जेल एक जेल है जो विस्फोट कर सकता है। बैटक्लॉ एक हुक वाला उपकरण है जिससे दूरदराज के चीज़ो और दुश्मनों के खिलाफ इस्तेमाल किया जा सकता है।

अगवानी

बैटमैन: आरखम असायलम व्यापक सकरात्मक आलोचनात्मक समीक्षाओं के साथ जारी हुआ था। गेम का गिनीज़ वर्ल्ड रिकॉर्ड्स में भी नाम दर्ज है कि सबसे अधिक समीक्षकों द्वारा प्रशंसित सुपरहीरो के ऊपर बनाया गया गेम।
बीदसर

इतिहास

बीदसर बिदा नामक व्यक्ति द्वारा भारत की स्वतंत्रता से पहले बसाया गया था।

ग्राम सरकार

बीदसर बीदासर पंचायत के अंतर्गत आता है। नेता का शीर्षक सरपंच होता है। इस गाँव में 10,11,12,13 No. वार्ड हैं।

ग्राम अर्थव्यवस्था

लगभग 1500, आबादी का लगभग 80% की खेती में लगे हुए हैं। गांव कृषि पर निर्भर है। मानसून बारिश आज भी कृषि का आधार है। कई फार्मों का उपयोग हालांकि उत्स्रुत कूप सिंचाई के लिए होता है।

परिवहन

बीदसर एक दो लेन डामर लक्ष्मणगढ़ और नवलगढ़ के लिए सड़क द्वारा जुड़ा हुआ है। नवलगढ़ रेलवे स्टेशन 8 किलोमीटर (5.0 मील) बीदसर से निकटतम रेलवे स्टेशन है, जो जयपुर, दिल्ली और अन्य शहरों से अच्छी तरह जुड़ा हुआ है।

शिक्षा

गाँव पूर्ण साक्षर होने का दावा करता है एवं सारे बच्चे स्कूल जाते हैं। राजकीय माध्यमिक विद्यालय, बीदसर लक्ष्मणगढ़ के लिए जाने वाली सड़क के दाईं ओर है।

धर्म

सभी ग्रामीण हिंदू धर्म का पालन करते हैं। जाट, हरिजन, ब्राह्मण गांव में रहते हैं। जाटों की प्रमुख गोत्रों में  गढ़वाल, खिचड़, पूनिया, राड़, डोटासरा, सुंडा, सियाग, कृष्णियां, सेवदा सभी उप जातियाँ हैं।

संस्कृति

सभी ग्रामीण प्रमुख हिंदू त्योहारों को मनाते हैं। प्रमुख त्यौहारों में से कुछ हैं : होली, दीपावली, मकर संक्रांति, रक्षाबंधन, सावन, तीज और गौगा, सहकर्मी, गणगौर आदि।
रमा देवी (बिहार राजनेता)

रमा देवी भारत के पंद्रहवीं लोकसभा की सदस्य हैं वे बिहार के शिवहर लोकसभा क्षेत्र से चुनकर आई हैं एवं संसद में भारतीय जनता पार्टी की प्रतिनिधि हैं। वो बिहार सरकार के पूर्व मंत्री बृज बिहारी प्रसाद की पत्नी हैं। 
बृज बिहारी प्रसाद की हत्या 3 जून, 1998 को आईजीआईएमएस के कैंपस में कर दी गई थी जहाँ वे इलाज के लिए गए थे।
शहडोल ज़िला

भूगोल व इतिहास

ज़िले का गठन 1959 मे किया गया था। यह पूर्व में कोरिया दक्षिण में अनूपपुर और बिलासपुर, उत्तर में सतना एवं सीधी तथा पश्चिम में उमरिया जिले से घिरा हुआ है। जिला पूर्व से पश्चिम में 110  किमी तथा उत्तर से दक्षिण में 170 किमी तक फैला हुआ है। जिला 22 डिग्री 38’ डिग्री उत्तरी अक्षांश से 24डिग्री 20’ उत्तरी अक्षांश और 30 डिग्री 28’ पूर्व देशांतर से 82 डिग्री 12’ पूर्वी देशांतर में स्थित हैं। जिला डक्कन पठार के उत्तर-पूर्वी भाग में आता है। शहडोल जिले के निकट डिंडौरी, जबलपुर, सतना, सीधी, उमरिया, अनुपपूर और रीवा जिले हैं।
१९४१ ईसा पूर्व

१९४१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९४१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
निचली भवानी नहर

यह तमिलनाड़ु की प्रमुख नहर हैं।
हाइगेंज

(लातिन : Hugenius) (14 अप्रैल 1629 – 8 जुलाई 1695) एक प्रमुख डच गणितज्ञ और प्राकृतिक दार्शनिक थे। उन्हे विशेष रूप से एक खगोलशास्त्री, भौतिक विज्ञानी, अनिश्चिततावादी और समय विज्ञानवेत्ता के रूप में जाना जाता है।
क्रिश्चियन हाइगेंस
Christiaan Huygens by Bernard Vaillant, Museum Hofwijck, Voorburg
जन्म
14 अप्रैल 1629 
The Hague, Dutch Republic
मृत्यु
जुलाई 8, 1695 (उम्र 66)
The Hague, Dutch Republic
आवास
Netherlands, France
राष्ट्रीयता
Dutch
क्षेत्र
Physics
Mathematics 
Astronomy 
Horology
संस्थान
Royal Society of London
French Academy of Sciences
शिक्षा
University of Leiden
University of Angers
प्रसिद्धि
Titan
Explanation Saturn's rings
Centrifugal force
Collision formulae
Pendulum clock
Huygens–Fresnel principle
Wave theory
Birefringence
Evolute
Huygenian eyepiece
31 equal temperament musical tuning
प्रभाव
Galileo Galilei
René Descartes
Frans van Schooten
प्रभावित
Gottfried Wilhelm Leibniz
Isaac Newton[1][2]
आपका जन्म हेग में १४ अप्रैल, सन् १६२९ को हुआ था। प्रारंभिक शिक्षा आपको अपने योग्य पिता से मिली, तदुपरान्त आपने लाइडेन में शिक्षा पाई।
अनुसंधान कार्यसंपादित करें
सन् १६५५ में दूरदर्शी की निरीक्षण क्षमता बढ़ाने के प्रयत्न में आपने लेंस निर्माण की नई विधि का आविष्कार किया। अपने बनाए हुए लेंस से उत्तम किस्म की दूरबीन तैयार करके आपने शनि के एक नए उपग्रह की खोज की। लोलक (pendulum) के दोलन के लिए आपने सही सूत्र प्राप्त किया और इस प्रकार दीवार घड़ी में समय नियमन के लिए आपने पहली बार लोलक का उपयोग किया। वृत्ताकार गति में उत्पन्न होनेवाले अभिकेन्द्रीय बल की भी आपने विशद व्याख्या की, जिसके आधार पर न्यूटन के गुरुत्वाकर्षण के नियमों का सफलतापूर्वक प्रतिपादन किया। सन् १६६३ में आप लंदन की रायल सोसायटी के सदस्य चुने गए।
हाइगेंज़ का नाम प्रकाश के तरंगवाद (Wave Theory ) के साथ विशेषरूप से संलग्न है। यद्यपि १६६५ में हुक ने इस सिद्धांत को सबसे पहले अपनाया था तथापि हाइगेंज़ ने ही इस सिद्धांत का विशेष रूप से प्रतिपादन किया तथा अपने द्वितीयक तरंगिका के सिद्धान्त द्वारा प्रकाश के व्यतिकरण तथा अन्य गुणों को प्राप्त किया। इस सिद्धांत की मदद से आपने क्वार्ट्ज तथा अभ्रक के रवों में दुहरे अपवर्त्तन (double refraction) से प्राप्त होनेवाली असाधारण (extraordinary) किरण की पक्षदिशा को निर्धारित किया।
दयाल चंद्र सोनी

दयाल चंद्र सोनी (1919-2008) वरिष्ठ सर्वोदयी, गांधीवादी एवं बुनियादी शिक्षा के मूल विचारक थे। इनका मानना था कि शिक्षा का प्रारंभ मातृभाषा में होना चाहिये। इन्होंने स्थानीय मेवाड़ी बोली में भी काफ़ी काम किया था और गीता का भी गंभीर मंथन किया था।
गांधी जी की विचारधारा पर आधारित बुनियादी शिक्षा प्रदान करने के लिये विद्याभवन के संस्थापक मोहनसिंह मेहता द्वारा स्थापित विद्याभवन बेसिक स्कूल के सोनी प्रथम प्रधानाध्यापक नियुक्त होकर सन् 1941 से 1955 तक कार्यरत रहे। सोनी ने बुनियादी शिक्षा के क्षैत्र में आधारभूत कार्य किया। प्रौढ शिक्षा क्षेत्र में इनके उल्लेखनीय कार्य को देश भर में सराहा गया। उत्तर प्रदेश सरकार ने इन्हें 1992 में मदन मोहन मालवीय पुरस्कार व भारतीय प्रौढ शिक्षा संघ नई दिली ने सन 2002 में टैगोर पुरस्कार से सम्मानित किया। इनकी 30 से अधिक पुस्तकें व 300 से अधिक लेख विभिन्न पत्रों में प्रकाशित हुई।
इनकी स्मृति में उदयपुर में ‘श्री दयाल चंद्र सोनी स्मृति ट्रस्ट’ स्थापित है।
भीमकाय टक्कर परिकल्पना

भीमकाय टक्कर परिकल्पना (giant-impact hypothesis), चन्द्रमा की उत्पत्ति से सम्बन्धित परिकल्पना है। इस परिकल्पना के अनुसार, लगभग 4.5 बिलियन वर्ष पहले पृथ्वी के साथ एक विशालकाय पिण्ड की टक्कर हुई थी जो मंगल के आकार का था। चन्द्रमा की उत्पत्ति पृथ्वी के उन मलवों से हुई जो इस टक्कर के परिणामस्वरूप बने थे।
मनाली के पर्यटन स्थल

हिडिम्बा मंदिर

समुद्र तल से 1533 मीटर की ऊंचाई पर स्थित यह मंदिर धूंगरी मंदिर के नाम से भी जाना जाता है। मंदिर यहां की स्थानीय देवी हिडिम्बा को समर्पित है। हिडिम्बा महाभारत में वर्णित भीम की पत्नी थी। मई के महीने में यहां एक उत्सव मनाया जाता है। महाराज बहादुर सिंह ने यह मंदिर 1553 ई. में बनवाया था। लकड़ी से निर्मित यह मंदिर पैगोड़ा शैली में बना है।

वशिष्ठ कुण्ड

मनाली से 3 किलोमीटर दूर वशिष्ठ स्थित है। प्राचीन पत्थरों से बने मंदिरों का यह जोड़ा एक दूसरे के विपरीत दिशा में है। एक मंदिर भगवान राम को और दूसरा संत वशिष्ठ को समर्पित है।

मणिकरण

समुद्र तल से 1700 मीटर की ऊंचाई पर स्थित मणिकरण गर्म पानी का झरना है। कहा जाता है शिव की पत्नी पार्वती के कर्णफूल यहां खो गए थे। उसके बाद से इस झरने का जल गर्म हो गया। हजारों लोग यहां के जल में पवित्र डुबकी लगाने दूर-दूर से आते हैं। यहां का पानी इतना गर्म है कि इसमें चावल, दाल और सब्जियों को उबाला जा सकता है।

बौद्ध मठ

मनाली के बौद्ध मठ बहुत लोकप्रिय हैं। कुल्लू घाटी के सर्वाधिक बौद्ध शरणार्थी यहां बसे हुए हैं। यहां का गोधन थेकचोकलिंग मठ काफी प्रसिद्ध है। 1969 में इस मठ को तिब्बती शरणार्थियों ने बनवाया था।

रोहतांग दर्रा

मनाली से 50 किलोमीटर दूर समुद्र तल से 4111 मीटर की ऊंचाई पर स्थित यह दर्रा साहसिक पर्यटकों को बहुत रास आता है। दर्रे के पश्चिम में दसोहर नामक एक खूबसूरत झील है। गर्मियों के दिनों मे भी यह स्थान काफी ठंडा रहता है। जून से नवंबर के बीच लाहौल घाटी से यहां पहुंचा जा सकता है। यहां से कुछ दूरी पर सोनपानी ग्लेशियर है।

व्यास कुंड

यह कुंड पवित्र व्यास नदी का जल स्रोत है। व्यास नदी में झरने के समान यहां से पानी बहता है। यहां का पानी एकदम साफ और इतना ठंडा होता है कि उंगलियों को सुन्न कर देता है। इसके चारों ओर पत्थर ही पत्थर हैं और वनस्पतियां बहुत कम हैं।

ओल्ड मनाली

मनाली से 3 किलोमीटर उत्तर पश्चिम में ओल्ड मनाली है जो बगीचों और प्राचीन गेस्टहाउसों के लिए काफी प्रसिद्ध है। मनालीगढ़ नामक क्षतिग्रस्त किला भी यहां देखा जा सकता है।

सोलंग नाला

मनाली से 13 किमी की दूरी पर स्थित सोलंग नुल्लाह 300 मीटर की स्की लिफ्ट के लिए लोकप्रिय है। इस खूबसूरत स्थान से ग्लेशियर और बर्फ से ढकी पहाड़ों की चोटियों के मनोहर नजारे देखे जा सकते हैं। नजदीक ही मनाली की प्रारंभिक राजधानी जगतसुख भी देखने योग्य जगह है।

मनु मंदिर

ओल्ड मनाली में स्थित मनु मंदिर महर्षि मनु को समर्पित है। यहां आकर उन्होंने ध्यान लगाया था। मंदिर तक पहुंचने का मार्ग दुरूह और रपटीला है।

अर्जुन गुफा

कहा जाता है महाभारत के अर्जुन ने यहां तपस्या की थी। इसी स्थान पर इन्द्रदेव ने उन्हें पशुपति अस्त्र प्रदान किया था
१४३६ ईसा पूर्व

१४३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कॅण्टकी

कॅण्टकी, आधिकारिक तौर पर कॅण्टकी राष्ट्रमंडल, संयुक्त राज्य के पूर्वी दक्षिण-मध्य क्षेत्र में स्थित एक राज्य है। कॅण्टकी चार अमेरिकी राज्यों में से एक है जिसे राष्ट्रमंडल के रूप में गठित किया गया है (दूसरे वर्जीनिया, पेंसिल्वेनिया और मैसाचुसेट्स है)। मूल रूप से कॅण्टकी वर्जीनिया का हिस्सा था। 1792 में इसे 15वें राज्य के रूप में संघ में शामिल किया गया। कॅण्टकी अमेरिका का क्षेत्र में 37वां और आबादी में 26वां सबसे सबसे बड़ा राज्य है। 
2016 में कॅण्टकी की जनसंख्या 44,36,974 अनुमानित की गई है। अंग्रेज़ी अधिकारिक भाषा है जिसे 96% निवासी मातृभाषा के रूप में बोलते हैं। लगभग आधी जनता अपने को नास्तिक मानती हैं, 42% प्रोटेस्टैंट और 8% कैथोलिक। फ़्रैंकफ़ोर्ट राजधानी है। 2010 में इसका सकल राज्य उत्पाद 163.3 अरब डॉलर था, जिससे इसका देश में 28वां स्थान रहा। इसकी प्रति व्यक्ति व्यक्तिगत आय 28,513 अमेरिकी डॉलर थी, जो इसे देश में 43वां स्थान देती है। 2014 में, कॅण्टकी को यू.एस में रहने के लिये सबसे सस्ता राज्य पाया गया।
साने गुरूजी

जीवन चरित

पाण्डुरंग साने जी का जन्म २४ दिसम्बर १८९९ को महाराष्ट्र के रत्नगिरि जनपद के पालगढ़ कस्बे में हुआ था। इनके पिताजी का नाम सदाशिव साने तथा माताजी का नाम यशोधाबाई साने था।
उनके जिवन मे उनको मा कि शिक्षा का बहुत प्रभाव मिला। शिक्षा पुरी होने के बाद उन्होने अमलनेर के प्रताप हाई स्कूल मे शिक्षक के पद पे काम किया। प्रताप हाई स्कूल मे छात्रावास कि जिम्मेदारी सम्भालते हुए उन्हे बहुत प्रसिद्धि मिलि। उन्होने छात्रावास मे छात्रो को खुद के जिवन के स्वावलम्बन का पाठ पढाया। अमलनेर मे उन्होने तत्त्वज्ञान मंदीर मे तत्त्वज्ञान कि शिक्षा ली।
सन १९२८ मे उन्होने ‘विद्यार्थी’ नाम से मासिक कि शुरुवत कि। उन पर महात्मा गांधींजी के विचारो का बहुत प्रभाव था। वो खादी के कपड़ो का उपयोग करते थे। सन १९३० मे उन्होने शिक्षक कि नौकरी छोड दी। शिक्षक कि नौकरी छोडने के बाद उन्होने सविनय कायदेभंग उपक्रम मे भाग लिया।
व्यचेस्लाव ग्लेबोविच कुप्रियानोव

कवि, कथाकार और साहित्यिक अनुवादक विचिस्लाव कुप्रियानफ़ का जन्म १९३९ में नवासिबीर्स्क नगर में हुआ। १९५८ से १९६० तक वे लेनिनग्राद के उच्च नौसेना कॉलेज में हथियार इंजीनियरिंग की शिक्षा लेते रहे। फिर १९६७ में उन्होंने मास्को विदेशी भाषा संस्थान के अनुवाद संकाय से एम.ए. किया। लंबे समय तक वे खुदोझेस्तविन्नया लितरातूरा' (ललित साहित्य) प्रकाशन गृह के लिए अनुवाद और संपादन का कार्य करते रहे। फिर सोवियत लेखक संघ में कार्यरत रहे। इसके अलावा राष्ट्रीय किशोर पुस्तकालय द्वारा आयोजित 'लाल परचम' साहित्य-सभा के संयोजक रहे।

विचिस्लाव कुप्रियानफ ने छात्र जीवन से ही अनुवाद करना शुरू कर दिया था। सबसे पहले उन्होंने रेनर मारिया रिल्के की कविताओं का मूल जर्मन से रूसी भाषा में अनुवाद किया। इसके अलावा सीधे जर्मन, अंग्रेज़ी, फ्रांसिसी और स्पानी भाषाओं से 'ललित साहित्य' प्रकाशन गृह के लिए उन्होंने दर्जनों कवियों की ढेरों पुस्तकों के अनुवाद किए। अरमेनियाई, लातवियाई, लिथुआनियाई तथा एस्तानियाई लेखकों की रचनाओं का भी रूसी में अनुवाद किया।

१९६१ में विचिस्लाव कुप्रियानफ़ की कविताएँ पहली बार प्रकाशित हुईं। १९७० से वे गद्य भी लिखने लगे। १९८१ में उनका पहला कविता-संग्रह प्रकाशित हुआ, जिसका शीर्षक था- 'सीधे-सीधे'। आलोचकों ने बड़े जोश-खरोश से इस किताब का स्वागत किया। जल्दी ही सभी यूरोपीय भाषाओं में इनकी कविताओं के अनुवाद छपने लगे। हिंदी की पत्रिकाओं में सबसे पहले १९८४-८५ में अनिल जनविजय ने और फिर १९९० के आसपास वरयाम सिंह ने कुप्रियानफ़ की कविताओं के अनुवाद प्रकाशित कराएँ। श्रीलंका में इनकी कविताओं की एक पुस्तक तमिल भाषा में प्रकाशित हो चुकी है। अब तक तीस से ज़्यादा भाषाओं में विचिस्लाव कुप्रियानफ़ की कविताएँ प्रकाशित हुई हैं। कुप्रियानफ़ को रूसी आलोचक रूस में छंद रहित नई कविता का प्रवर्तक मानते हैं।

अनेक अंतर्राष्ट्रीय पुस्तक मेलों में बेहद चर्चित रहने वाले कुप्रियानफ़ के अन्य कविता-संग्रह हैं- २००२ में प्रकाशित 'दाइचे दागवारित्च' (पूरी बात को कहने दीजिए) और २००३ में प्रकाशित 'लूचशिए व्रेमिना' (बेहतर समय)। विचिस्लाव कुप्रियानफ़ रूस में कविता-महोत्सवों के आयोजक के रूप में भी जाने जाते हैं।
नक़्शा लाइकेन

नक़्शा लाइकेन या राइज़ोकार्पन ज्योग्रैफ़िकम लाइकेन की एक नस्ल है जो ऐसे ऊँचे पर्वतीय इलाक़ों में पत्थरों पर उगती हुई पाई जाती है जहाँ हवा में प्रदूषण बहुत कम हो। हर लाइकेन एक चपटा धब्बा सा दिखता जिसके इर्द-गिर्द काले बीजाणुओं (स्पोर) की धारी होती है। यह धब्बे एक दूसरे के साथ होते हैं जिस से देखने पर यह पत्थर पर बना एक नक़्शा-सा लगता है। इसी से इसका नाम नक़्शा लाइकेन पड़ा है।

अन्य भाषाओँ में

अंग्रेज़ी में "नक़्शा लाइकेन" को "मैप लाइकेन" (map lichen) कहा जाता है। इसका वैज्ञानिक नाम "राइज़ोकार्पन ज्योग्रैफ़िकम" (Rhizocarpon geographicum) है।

अंतरिक्ष में

सन् २००५ में यूरोपियाई अंतरिक्ष संसथान के "फ़ोटोन ऍम-२" नामक अंतरिक्ष यान पर नक़्शा लाइकेन अंतरिक्ष के खुले व्योम में १४.६ तक रखी गयी जहाँ इसपर सूरज की विकिरण (रेडियेशन) और ब्रह्माण्ड किरणें (कोज़मिक रेडियेशन) बरसती रही। वैज्ञानिकों का अनुमान था के ऐसी परिस्थितियों में जीवन का नाश हो जाता है। लेकिन जब नक़्शा लाइकेन की जाँच हुई तो उसे ज़िन्दा पाया गया। ऐसे चरमपसंदी जीवों से खगोलजीव विज्ञान के अनुसंधान को बहुत बढ़ावा मिलता है और अन्य ग्रहों पर जीवन मिलने की उम्मीद भी बढ़ती है जहाँ पृथ्वी जितनी अनुकूल परिस्थितियाँ नहीं हैं।
काइट्स

कथानक

उसे बुरी तरह घायल कर मैक्सिको के तपते रेगिस्तान में मरने के लिए छोड़ दिया गया, जहाँ उसके जीने की थी तो, बस एक उम्मीद, उसका प्यार। जय जो कभी एक लापरवाह और तिकड़मबाज युवक था आज उसकी खोज कई लोगों को है। पर जब मौत पास आई तो उसे जिस एक चीज ने जिन्दा रखा वो थी उसके प्यार नताशा की खोज। नताशा जो किसी और की मंगेतर है पर, सभी भाषाई और सांस्कृतिक बाधाओं के बावजूद जय के प्यार में गिरफ्तार हो गयी। और उसके बाद शुरु हुआ प्यार और रोमांच का वो सफर जो उन दोनों को मार सकता था, या फिर हमेशा हमेशा के लिए साथ ला सकता था।
देवकीनन्दन शुक्ल

देवकीनंदन शुक्ल हिन्दी साहित्यकार थे।
देवकीनन्दन शुक्ल का जन्म कन्नौज नगर से लगभग एक मील दूर मकरंदनगर नामक गाँव में हुआ था। इनका रचनाकाल संवत् १८४० से १८६० तक माना जाता है। ऐसा प्रतीत होता है कि संवत् १८४१ में 'शृंगारचरित' की रचना करने तक इन्होंने किसी का आश्रय नहीं ग्रहण किया और स्वतंत्र रूप से काव्यरचना किया करते थे। तत्पश्चात् ये कुंवर सरफराज गिरि नामक संपन्न महंत के आश्रय में रहने लगे जहाँ संवत् १८४३ वि. में 'सरफराज चंद्रिका' नामक अलंकारग्रंथ की रचना की। इसके पश्चात् देवकीनंदन हरदोई जिले में स्थित रुद्दामऊ नामक स्थान के रईस महाराज अवधूतसिंह जी के आश्रय में चले गए जहाँ इन्होंने 'अवधूतप्रकाश' नामक ग्रंथ की रचना की। शिवसिंह सरोज में इनके केवल नखशिख ग्रंथ का उल्लेख है, परंतु मिश्रबंधुओं ने 'शृंगारचरित्र' और 'अवधूतभूषण' नामक दो और ग्रंथों का उल्लेख किया है। अवधूतभूषाण वस्तुत: शृंगारचरित् का ही परिवर्धित रूप है। शृंगारचरित यद्यपि इनका आरंभिक ग्रथ है, तथापि उससे देवकीनंदन जी का पांडित्य प्रकट होता है। इसकी रचना मुख्यत: दोहों में है जिसमें नायिकाभेद और अलंकारों का विशद वर्णन है। इस ग्रंथ में इन्होंने कूटार्थक प्रयोग भी किए हैं, जिससे साहित्य में इनकी गहरी पैठ व्यक्त होती है।
२१८० ईसा पूर्व

२१८० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१८० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बॉलीवुड संगीत

बॉलीवुड संगीत या हिन्दी फ़िल्म संगीत प्रमुखतः भारत में हिन्दी सिनेमा की फिल्मों में प्रयुक्त संगीत को कहा जाता है। बॉलीवुड संगीत इंडियन पॉप शैली में बनाया जाता है, हालांकि इसमें क्लासिकल तथा मॉडर्न, दोनों संगीत शैलियों से मिली प्रेरणा शामिल होती है। बॉलीवुड गीत अब उत्तर भारत की संस्कृति का ही भाग बन चुके हैं, और उत्तर भारत के प्रमुख बाजारों, बसों या ट्रेनों में बजते सुनाई दे सकते हैं। यद्यपि बॉलीवुड फिल्मों के संगीत को पाश्चात्य सिनेमा की म्यूजिकल शैली के समानांतर रखा जा सकता है; परंतु इन दोनों में कई भिन्नताएं हैं। कहानी तथा डायलागों की ही तरह हिंदी फिल्मों में संगीत का अपना अलग महत्त्व है।
बॉलीवुड गीतों में हिन्दी तथा उर्दू की मिश्रित भाषा 'हिन्दुस्तानी' का प्रयोग होता है, जिससे ये हिन्दी तथा उर्दू, दोनों भाषा बोलने वालों को समान रूप से समझ आ जाते हैं। हाल के समय में इन दोनों के अतिरिक्त अंग्रेजी शब्दों के प्रयोग का भी चलन देखा गया है। उर्दू शायरी और गजलों का शुरू से ही बॉलीवुड संगीत पर अत्यधिक प्रभाव रहा है।

सांस्कृतिक प्रभाव

हिन्दी फ़िल्म संगीत केवल भारत भर में ही नहीं वरन दुनिया भर में भारतीय संस्कृति का अभिन्न अंग माना जाने लगा है। ब्रिटेन में बॉलीवुड गीत भोजनालयों में, तथा एशियाई रेडियो चैनलों में बजाए जाते हैं। ब्रितानी नाटककार सुधा भूचर ने हम आपके हैं कौन पर आधारित एक संगीत नाटक, फोर्टीन सांग्स बनाया, जिसे ब्रिटेन में खूब पसंद किया गया। फिल्मकार बुज़ लाहरमान ने अपनी फिल्म मौलिन रोगे में भारतीय गीतों के प्रभाव का स्पष्ट वर्णन किया। उनकी इस फ़िल्म का गीत "हिन्दी सैड डायमंड्स" अनु मलिक के गीत "छम्मा छम्मा" पर आधारित था। ग्रीस में जहां भारतीय गीतों पर आधारित इंडोप्रेपी शैली बनी, तो वहीं इंडोनेशिया के विभिन्न गायक, जैसे एलाय खड़ाम, रहोम इरना तथा मन्स्युर एस हिन्दी गीतों को इंडोनेशियाई संगीत के साथ पुनः गाते हैं। फ्रांस के एक बैंड लेस रीता मित्सुकों ने अपनी संगीत वीडियो ले पेटिट ट्रैन के लिए बॉलीवुड संगीत से प्रेरणा ली। और गायक पास्कल बॉलीवुड ने "ज़िन्दगी एक सफर है सुहाना" गीत का फ्रेंच कवर गाकर इस गीत को फ्रांस में लोकप्रियता प्रदान की। नाइजीरिया के होउसा युवकों के मध्य आजकल बंदिरी संगीत काफी लोकप्रिय है, जो सूफी तथा बॉलीवुड संगीत का एक मिश्रण है। कैरिबियाई क्षेत्र का चटनी संगीत भी बॉलीवुड संगीत का ही एक स्थानीय प्रारूप है।
बिड़ला मन्दिर, जयपुर

बिड़ला मन्दिर, जयपुर, जयपुर, भारत में स्थित एक लक्ष्मीनारायण मंदिर है और भारत में स्थित बिड़ला मन्दिरों में से एक है।
1997 मोंटे कार्लो मास्टर्स

पुरुष एकल

मारसेलो रिओस ने  एलेक्स कोरेत्ज़ा को 6-4, 6-3, 6-3 से हराया।
भेड़ामारा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

भेड़ामारा उपजिला बांग्लादेश के दक्षिण-पश्चिमी भाग में, खुलना विभाग के कुष्टिय़ा जिले में स्थित है।
इज़्ज़त

इज़्ज़त उत्तर भारत और पाकिस्तान की संस्कृति में मान, सम्मान और प्रतिष्ठा की मिश्रित संकल्पना (अर्थात कॅान्सेप्ट) है। यह उस क्षेत्र में रहने वाले सारे धर्मों (हिन्दू, मुस्लिम, सिख) और समुदायों पर लागू है। अपनी और अपने परिवार की (विशेषतः परिवार की स्त्रियों की) मान-प्रतिष्ठा बनाए रखना और अपनी इज्ज़त का उल्लंघन करने वालों से अनिवार्य रूप से बदला लेना इज्ज़त रखने के अभिन्न अंग माने जाते हैं।
इज्ज़त की संकल्पना को कभी-कभी स्त्री-स्वतंत्रता के लिए सामाजिक अवरोधक बुलाया गया है, लेकिन हर सामाजिक वर्ग में इज्ज़त की एक ही परिभाषा होने से इसे समाज में समानता लाने का भी एक मूल समझा जाता है जिसमे "(दोस्ती की स्थिति में) लेन-देन की बराबरी भी है और (दुश्मनी की स्थिति में) बदला लेने की भी।" किसी भी रिश्ते में दोनों ओर से बराबर की दोस्ती या दुश्मनी जतलाने की परंपरा इज्ज़त की रिवायत से जुड़ी हुई है। अगर किसी ने पहले किसी परिस्थिति में सहायता की हो तो भविष्य में ज़रुरत पड़ने पर उसकी सहायता करना इस क्षेत्र के समाज में अपनी इज्ज़त रखने के लिए अनिवार्य माना जाता है।
समाजवादी पार्टी

मतदाता रिकॉर्ड

समाजवादी पार्टी मुख्य रूप से उत्तर प्रदेश में आधारित है। इसके समर्थन में बड़े पैमाने पर ओबीसी (अन्य पिछड़े जातियों), दलित, शोषित और मुसलमान हैं। समाजवादी पार्टी ने लोकसभा और देश के अन्य राज्यो के विधानसभा चुनाव लड़ चुका है। हालांकि इसकी सफलता मुख्य रूप से उत्तर प्रदेश में ही है। २००३ में मध्य प्रदेश विधानसभा चुनाव में समाजवादी पार्टी को ७ सीटें प्राप्त हुई। यह राज्य में तीसरी सबसे बड़ी पार्टी थी। 16वीं लोकसभा में, इसकि वर्तमान में 5 सदस्य है। २००५ में कर्नाटक के पूर्व मुख्यमंत्री बंगारप्पा समाजवादी पार्टी में शामिल होने के लिए भाजपा से इस्तीफा दे दिया। वह सफलतापूर्वक समाजवादी के टिकट पर अपने लोकसभा सीट, शिमोगा, से विजयी हुए। 2007 के उत्तर प्रदेश विधानसभा चुनावों में सपा को केवल ९६ सीटें मिली, जबकि २००२ में १४६ सीटें जीती थी। परिणामस्वरूप, मुख्यमंत्री मुलायम सिंह यादव अपने प्रतिद्वंद्वी मायावती, बसपा (जो २०७ सीटों के बहुमत जीता) नेता, मुख्यमंत्री के रूप में में शपथ ग्रहण के साथ ही इस्तीफा देना पडा। २०१२ के उत्तर प्रदेश विधानसभा चुनावों में सपा को २२४ सीटै मिली।

राज्य और राष्ट्रीय राजनीति में स्थिति

समाजवादी पार्टी राममनोहर लोहिया और चौधरी चरण सिंह के आदर्शो में चलने में विश्वास रखती है। समाजवादी पार्टी के राष्ट्रीय नेता मुलायम सिंह भारत सरकार में रक्षा मंत्री रह चुके हैं और राष्ट्रीय राजनीति के सबसे बड़े समाजवादी नेता है जिनका सम्मान सभी अन्य पार्टी के नेता करते हैं। समाजवादी पार्टी संसद में तीसरी सबसे बड़ी पार्टी के रूप में एक राष्ट्रीय स्तर पर कांग्रेस और भाजपा के बीच एक समान दूरी बनाए रखने की कोशिश करता है। तीसरी सबसे बड़ी राजनीतिक पार्टी होने के लिए समाजवादी पार्टी की कोशिश जारी है।
समाजवादी पार्टी की विचारधारा समाजवादी है। समाजवादी पार्टी की लोकप्रियता उत्तर प्रदेश में सर्वाधिक है।

राज्य और राष्ट्रीय चुनाव परिणाम

आम चुनाव, २००९ में समाजवादी पार्टी २३ सीटों के साथ तीसरी सबसे बड़ी राजनीतिक पार्टी थी। जबकि भारतीय राष्ट्रीय कांग्रेस ने २०६ सीटें और भारतीय जनता पार्टी ११६ सीटें जीती। पार्टी के प्रदेश अध्यक्ष अखिलेश यादव विधान मंडल दल के नेता चुने गये तथा उन्हांने 1५ मार्च २०१२ केा उत्तर प्रदेश के मुख्यमंत्री पद की शपथ ग्रहण की। वर्तमान में समाजवादी पार्टी के उत्तरप्रदेश में ४८, एवं महाराष्ट्र व मध्यप्रदेश में १-१ विधायक हैं।
खूही खेड़ा

खूहीखेड़ा पंजाब, भारत के फाज़लिका जिला के शहिरअबोहर से पश्चिम की ओर 10 किलोमीटर की दूरी पर एक गांव है।
पोटासियम परमैंगनेट

पोटासियम परमैंगनेट एक अकार्बनिक यौगिक है।